Amerikietiškasis futbolas

Amerikietiškasis futbolas – komandinis sportas, XIX a. pabaigoje sukurtas regbio pagrindu. Stačiakampėje aikštėje žaidžia po 11 dviejų komandų žaidėjų, žaidimo tikslas – pelnyti kuo daugiau taškų. Rungtynėse yra žaidžiami keturi kėliniai po 15 minučių. Po pirmų dviejų kėlinių būna 12 minučių pertrauka. Esant lygiam rezultatui yra žaidžiamas pratęsimas, per kurį pirmoji pelniusi taškus komanda laimi. Jei ir per pratęsimą neišaiškinamas nugalėtojas, skelbiamos lygiosios.

Taip pelnomi 6 taškai (Touchdown). Priklausomai nuo situacijos, komanda po pelnyto touchdown pasirenka arba smūgį į vartus nuo 2 jardų atstumo (apie 1,83 m; taip pelnomas vienas papildomas taškas), arba nuo 2 jardų atžymos stengiasi surengti ataką ir dar kartą įsiveržti į varžovų galinę liniją (pelnomi 2 taškai). Dažniausiai komanda renkasi pirmą variantą, tačiau esant būtinybei, pvz., kai atsiliekama dviem taškais baigiantis rungtynių laikui, dažniausiai rizikuojama stengiantis išlyginti rezultatą.

Istorija 
Amerikietiškojo futbolo istorija susijusi su futbolu ir regbiu. 1869 m. lapkričio 6 d. Niubrunsviko mieste (Naujasis Džersis, JAV) Ratgerso (Rutgers) ir Prinstono (Princeton) universitetų komandos futbolo aikštėje sužaidė kažką panašaus į futbolą ir regbį. Nuo tada ši data laikoma amerikietiško futbolo gimimo data.

Dar praėjusio amžiaus paskutiniame dešimtmetyje Lietuvoje buvo bandymų sukurti amerikietiškojo futbolo komandą, tačiau iniciatyvos gan greitai užgeso ir prireikė daugiau nei dviejų dešimtmečių, kol šis sportas grįžo.

2016 metų pavasarį Vilniuje buvo įkurta pirmoji šio sporto komanda Vilnius Iron Wolves, o po pusmečio įsikūrė ir Kaunas Dukes ekipa. Šios dvi komandos gyvuoja iki šiol ir nuolat varžosi įvairiose regioninėse lygose, kuriose kaunasi su varžovais iš Lenkijos, Latvijos, Estijos, Baltarusijos, Ukrainos ir Rusijos.

Taisyklės

Aikštė 

Žaidimas vyksta stačiakampio formos, 120 jardų (110 m) ilgio ir 53 1/3 jardų (49 m) pločio, aikštėje. Aikštės galuose, nutolusiose viena nuo kitos 100 jardų (91,44 m), yra įvarčių linijos. Tarp aikštės pabaigos ir įskaitinės linijos yra 10 jardų (9,14 m) įskaitinės zonos.
Skersai aikštės, kas 5 jardus, yra nubrėžtos linijos, jos sunumeruotos nuo 5 iki 50 (nuo įskaitinės zonos iki aikštės vidurio). Tokiu būdu galima nustatyti, kokį atstumą liko komandai įveikti iki įskaitinės zonos, kad būtų uždirbti taškai.

Kiekvienos aikštės galuose stovi vartai, sudaryti iš dviejų virpstų ir skersinio tarp jų. Įvarčiai mušami aukščiau skersinio, tarp dviejų virpstų.

Vartai 
Amerikietiško futbolo vartų dydis panašus į regbio. Skersinis iškeltas į 10 pėdų (3 m) aukštį, atstumas tarp virpstų 18,6 pėdų (5,7 m). Aikštėse, skirtose tik amerikietiško futbolo varžyboms, vartai tvirtinami tik ant vienos, centrinės, atramos.

Žaidimo laikas 
Žaidimas trunka 4 kėlinius po 15 minučių, su pertrauka tarp antro ir trečio kėlinių. Kiekvienas kėlinys vadinamas ketvirčiu. Laikas stabdomas, kai kamuolys (arba žaidėjas su kamuoliu) išlėkė už aikštės ribų, nebuvo pagautas perduodamas į priekį kamuolys, kamuolys perėjo kitai komandai, buvo uždirbti taškai, paimta minutės pertraukėlė ir dar kai kuriais atvejais. Todėl paprastai rungtynės trunka apie 3 valandas.

Esant lygiam rezultatui, žaidžiamas 15 minučių pratęsimas. Pratęsimo metu, komanda, pirmoji uždirbusi taškus, skelbiama laimėtoja. Pasibaigus pratęsimo laikui, ir esant lygiam rezultatui, reguliariame NFL čempionate skelbiamos lygiosios, o atkrentamosiose žaidžiami pratęsimai, kol bus išaiškintas nugalėtojas.

Kamuolio pernešimas 
Žaidimą sudaro žaidimo epizodai. Kiekvieno naujo epizodo pradžioje, kamuolys pastatomas į tą pačią vietą, kurioje jis buvo prieš tai buvusio epizodo pabaigoje.

Komanda, valdanti kamuolį, gauna 4 bandymus pernešti kamuolį 10 jardų į priekį link priešininkų įskaitinės zonos. Kiekvienas bandymas vadinamas daunu (). Jei atakuojanti komanda įveikia 10 jardų, jai suteikiami nauji 4 bandymai įveikti 10 jardų. Jei komanda nesugeba per 4 bandymus įveikti 10 jardų, kamuolys atitenka priešininkų komandai. Atstumas, kurį reikia pereiti komandai, matuojamas dvejais žymekliais, sujungtais 10 jardų ilgio grandine. Teisėjai žymeklius pastato ant aikštės šoninės linijos. Kiekvieną kartą, kai atakuojanti komanda, perneša kamuolį už galinio žymeklio, pradinis žymeklis statomas ant linijos, kurioje yra kamuolys, tada žaidimas prasideda nuo pirmo bandymo.

Kamuolys į žaidimą įvedamas metimu tarp kojų, vadinamu snepu (). Žaidimo pradžioje, prasidedant trečiam kėliniui ir po uždirbtų taškų, kamuolys į žaidimą įvedamas spyriu nuo žemės.

Kiekvieno žaidimo epizodo pradžioje abi komandos išsirikiuoja viena prieš kitą, išilgai linijos, ant kurios stovi kamuolys. Centrinis žaidėjas, laikydamas kamuolį tarp kojų, perduoda jį už jo stovinčiam savo komandos įžaidėjui ().

Žaidėjai kamuolį perneša dviem būdais:
 Bėga su kamuoliu rankose, kamuolį gali perduoti savo komandos draugui.
 Meta kamuolį į priekį. Žaidimo epizode mesti kamuolį į priekį galima tik vieną kartą. Metimai atgal arba skersai aikštės nėra ribojami.

Žaidimo epizodas baigiasi, kai:
 Žaidėją su kamuoliu pargriauna ant žemės.
 Žaidėjas su kamuoliu išbėga už aikštės ribų arba kamuolys paliečia žemę.
 Nesugaunamas perduodamas kamuolys, kamuolys mestas į priekį paliečia žemę.
 Viena iš komandų pelno taškus.
 Užfiksuotas taisyklių pažeidimas. Kai kuriais atvejais, užfiksavus taisyklių pažeidimą, žaidimas nestabdomas, o nuobauda skiriama pasibaigus žaidimo epizodui.

Žaidėjai

Atakos komanda 
Atakos komandą sudaro įžaidėjas (), linijos puolėjai () galiniai puolėjai () ir puolėjai ().

 Linijos puolėjų pagrindinis tikslas - blokuoti puolančios komandos gynėjus. Linijos puolėjus sudaro:
 Centras (C) (center) – pagrindinis linijos puolėjų žaidėjas. Žaidimo epizodo pradžioje jis perduoda kamuolį įžaidėjui.
 Puolimo gynėjai (OG) (offensive guard) – du žaidėjai, stovintys centro žaidėjui iš dešinės ir kairės.
 Puolimo saugai (OT) (offensive tackle) – žaidėjai, stovintys šalia puolimo gynėjų.
 Saugas (TE) (tight end) – žaidėjas, stovintis šalia puolimų saugų. Saugas, priešingai nei kiti linijos puolėjai, gali tiek blokuoti ginančiosios komandos žaidėjus, tiek gaudyti perduodamą kamuolį ar nešti kamuolį, priklausomai nuo pasirinktos atakos tipo.

 Galiniai puolėjai ir puolėjai yra pagrindiniai žaidėjai, kurie perneša kamuolį į priekį. Galiniai puolėjai kamuolį gauna tiesiogiai iš įžaidėjo, o puolėjams įžaidėjas kamuolį meta.
 Puolėjai (WR) (wide receiver). Pagrindinis puolėjų tikslas - atsidengti ir sugauti įžaidėjo jam mestą kamuolį. Todėl puolėjai turi būti greiti, sugebėti gaudyti kamuolį įvairiose situacijose. Puolėjai paprastai išsidėsto puolimo linijos kraštuose.
 Galinis saugas (HB) (Halfback) – žaidėjas, stovintis už įžaidėjo. Jis gali blokuoti, bėgti su kamuoliu, gaudyti netoli perduodamą kamuolį. Kamuolio pernešimo atakose jis „išvalo kelią“ galiniam puolėjui.
 Galinis puolėjas (FB) (Fullback) – žaidėjas, stovintis puolimo gale. Jis perneša kamuolį pernešimo atakos metu. Galinis puolėjas turi mokėti tvirtai laikyti kamuolį, rasti spragas varžovų gynyboje ir pro jas prasiveržti į priekį, išsisukant nuo varžovų gynėjų.

 Įžaidėjas (QB) (quarterback) – pagrindinis puolimo žaidėjas. Stovi už centro ir priima iš jo kamuolį. Įžaidėjas - komandos „smegenys“. Jis sprendžia, kokią rengs ataką, perdavinėja kamuolį, kartais pats su kamuoliu bėga į priekį.

Gynybos komanda 
Gynybos komandą sudaro centriniai gynėjai(), šoniniai gynėjai (), gynėjai (), galiniai gynėjai ()